ЈАВНИ КОНКУРС за финансирање и суфинансирање програма/пројеката који подстичу рад добровољна ватрогасна друштва на територији општине Параћин за 2021. годину

Расписује се јавни конкурс за доделу средстава за финансирање и суфинансирање програма/пројеката који подстичу рад добровољних ватрогасних друштава на територији општине Параћин а који су од јавног интереса из буџета општине Параћин, основаних ради остваривања заштите од пожара, спасавање људи и имовине, спречавање и сузбијање других техничко-технолошких несрећа и елементарних непогода на територији општине Параћин.

Право коришћења средстава имају добровољна ватрогасна друштва са седиштем на територији општине Параћин, а која су од јавног интереса у складу са Законом.

На основу јавног конкурса расподелиће се 1.200.000,00 динара, за активности друштава, као и за набавку средстава и опреме добровољних ватрогасних друштава опредељених чланом 11. Одлуком о ребалансу буџета општине Параћин за 2021.

Под програмима удружења, у смислу овог конкурса, подразумевају се пројекти који се односе на:

1. унапређење ватрогаства и система заштите од пожара кроз едукације грађана о важности против пожарне заштите и обуке како да рукују, користе и отребе средстава за гашење пожара;

2. спровођење превентивних мера ради спречавања настанка пожара обиласком и указивање власницима и корисницима објеката на недостатке који могу бити узрок пожара и упућивање како да те недостатке отклоне;

3. оспособљавање и опремање оперативне јединице за извршавање задатака заштите од пожара;

4. стручно усавршавање и обучавање из области заштите од пожара у складу са законом за чланове друштва;

5. спровођење теоријске и практичне обуке за стицање знања из области заштите и спасавања људи и имовине од пожара;

6. активности омладинског клуба на промовисању добровољног ватрогаства и ширењу свести о значењу добровољног ватрогаства међу младима;

7. учествовање на такмичењима из области противпожарне заштите;

8. активности на ширењу значаја добровољног ватрогаства;

9. текуће одржавање ватрогасних возила и осталих средстава и опреме која се користи у спровођењу заштите од пожара;

10. инвестиционо и текуће одржавање објеката намењених за рад удружења и смештај средстава и опреме;

11. активности и посебне мере које се користе у заштити од пожара у пољопривреди.

Сваки учесник може по конкурсу поднети само једну пријаву, са којом може конкурисати са највише два програма.

Програми морају бити реализовани до истека буџетске године.

Средства се додељују у складу са Правилником о финансирању и суфинансирању програма/ пројеката који подстичу рад добровољних ватрогасних друштава на територији општине Параћин, („Службени лист општине Параћин", број 19/2021).

Пријаве на конкурс подносе се на посебном пријавном обрасцу који је саставни део конкурсне документације, а који се објављује на званичној интернет страници органа који расписује конкурс.

Потребна документација која се подноси уз пријаву на јавни конкурс:

- Решење да је ДВД уписан у регистар надлежног органа - Агенција за привредне регистре;

- Оверену фотокопију извода из Статута ДВД-а у коме је утврђено да се циљеви ДВД-а остварују у активностима у којима се програм/пројекат реализује;

- Изјаву да не постоје препреке о испуњености општих услова из члана 10. Правилника;

- ОП образац овлашћеног лица за заступање;

- Изјаву о непостојању сукоба интереса и

- Друге податке релевантне за реализацију програма - пројеката.

- пријавни образац уз опис програма/пројекта;

- образац буџета;

Пријаве на Конкурс са комплетном документацијом достављају се у затвореној коверти препорученом пошиљком на адресу: Општина Параћин Томе Живановића 10, 35250 Параћин или лично на шалтер број 7 општинске управе општине Параћин. На коверти обавезно назначити пуно име и адресу пошиљаоца, навести „КОНКУРС ЗА- доделу средстава за подстицање програма или недостајућег дела средстава за финансирање програма који су од јавног интереса која реализују добровољна ватрогасна друштва општине Параћин за 2021. годину - НЕ ОТВАРАТИ".

Пријаве се подносе од 23.09.2021. године до 01.10.2021. године.

Непотпуне, неблаговремене пријаве, као и пријаве које нису у складу са условима јавног конкурса неће се разматрати.

Комплетна конкурсна документација се може преузети лично у општинској управи Параћин у канцеларији број 67 или на сајту Општине Параћин www.paracin.rs.

Све додатне информације се могу добити на телефон општинске управе 035/563-601 локал 123.

Овај конкурс се објављује на огласној табли Општинске управе Параћин и на сајту општине Параћин www.paracin.rs